ቀዳማዊት እመቤት ዝናሽ ታያቸው ለ2ኛ ደረጃ ትምህርት ቤት ግንባታ የመሰረት ድንጋይ ለማስቀመጥ ጅግጅጋ ገቡ
ቀዳማዊት እመቤት ዝናሽ ታያቸው በሱማሌ ክልል ጅግጅጋ ከተማ ለሚገነባው “የአመንጄ ዮጎል” የ2ኛ ደረጃ ትምህርት ቤት ዛሬ የመሰረት ድንገጋይ ለማስቀመጥ ጅግጅጋ ገብተዋል፡፡ቀዳማዊት እመቤቷ ጅግጅጋ አውሮፕላን ማረፊያ ሲደርሱም የክልሉ ምክትል ርዕሰ መስተዳድር አቶ ሙስጠፋ ኡመርን ጨምሮ የተለያዩ የፌደራል እና የክልሉ መንግስት የስራ ኃላፊዎች አቀባበል አድርገውላቸዋል ።ቀዳማይ እመቤቷ በጽህፈት ቤታቸው በኩል ከሚሰሯቸው ተግባራት መካከል አንዱ ከረጂ ድርጅቶች በሚያገኙት ገንዘብ የተለያዩ መሠረተ ልማቶችን መገንባት ነው።በዚህም መሠረት እስካሁን በተለያዩ ክልሎች ማህበራዊ ተቋማትን ለመገንባት የመሠረት ድንጋዮችን አስቀምጠዋል።